ОБРАЗЦИ от № 1 до № 10

***Образец № 1***

**ОПИС**

*на представените документи в офертата*

в публично състезание по реда на ЗОП, за възлагане на обществена поръчка с предмет **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**

Наименование на участника……………………, ЕИК/БУЛСТАТ……………………….

| № | Съдържание | Вид на  документите  оригинал или препис |
| --- | --- | --- |
| 1 | Нотариално заверено пълномощно на лицето, подписващо офертата (в случай, че офертата не е подписана от законен представител) |  |
| 2 | Опис на представените документи в офертата(образец № 1) |  |
| 3 | ЕЕДОП (образец № 2) |  |
| 4 | Техническо предложение (образец № 3) |  |
| 5 | Ценово предложение (образец № 4) |  |
| 6 | Декларация за конфиденциалност (образец № 5) |  |
| 7 | Декларация за липса на свързаност с друг участник (образец № 6) |  |
| 8 | Декларация за съгласие с клаузите на приложения проект на договор (образец № 7) |  |
| 9. | Декларация по чл. 6, ал. 2 от закона за мерките срещу изпирането на пари (образец № 8) |  |
| 10 | Банкова гаранция за изпълнение(образец № 9) |  |
| 11. | Проект на договор(образец № 10) |  |
|  |  |  |

…… ……… 2018 г. УЧАСТНИК:…………………………

*(подпис, печат)*

***Образец №3***

**Т Е Х Н И Ч Е С К О П Р Е Д Л О Ж Е Н И Е**

От Долуподписаният/ата \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ на дружество \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК\_\_\_\_\_\_\_\_\_\_\_\_\_\_

УВАЖАЕМИ ГОСПОДИН УПРАВИТЕЛ,

Запознах се с документацията за участие в публично състезание по реда на ЗОП, за възлагане на обществена поръчка с предмет **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси** и в случай, че бъда избран за изпълнител ДЕКЛАРИРАМ, че ще изпълнявам техническата спецификация и изискванията за изпълнение на поръчката на Възложителя, като:

1. Включа ДКЦ „Поликлиника- Казанлък” ЕООД в стандартна балансираща група, за период 12 месеца от датата на подписване на договора.

2. Доставям електрическа енергия по цени, предложени в ценовото предложение – Приложение 2.

3. Заявяваме, че ще осигурим непрекъснатост на електроснабдяването и ще доставяме електрическа енергия с качество и по ред, съгласно предвиденото в Закона за енергетиката и останалите нормативни актове, които уреждат обществените отношения, свързани с доставката на електрическа енергия (в т. ч. наредбите към ЗЕ, Правилата за търговия с електрическа енергия (ПТЕЕ) и Правилата за измерване на количеството електрическа енергия (ПИКЕЕ).

4. Заявяваме, че в качеството си на „координатор на балансираща група“ поемаме отговорността за балансиране.

5. Заявяваме, че ще издаваме единни фактури на Възложителя, включващи консумираната активна електрическа енергия за определения месец, акциз и задължение към обществото, както и всички нормативно определени мрежови услуги. Прилагам удостоверение за сключен рамков договор съгласно чл.11.т.13 във връзка с чл.23 от Правилата за търговията с електрическа енергия. Фактурите ще изпращаме на посочен от Възложителя електронен /пощенски адрес.

6. Декларираме, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

7. Срокът на валидност на офертата е 3 месеца.

8. Приемаме в горепосочения срок да се считаме обвързани от задълженията и условията поети в офертата, в случай, че бъдем избрани за изпълнител.

*И други по предложение на участника* ………………………………………………

Настоящото техническо предложение е Приложение 1 - неразделна част от Договор за Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси.

.

Дата: ……………2018 г. Участник: …….……….

/ подпис и печат/

***Образец №4***

**Ц Е Н О В О П Р Е Д Л О Ж Е Н И Е**

от

Долуподписаният/ата \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството си на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ на дружество \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЕИК\_\_\_\_\_\_\_\_\_\_\_\_\_\_\_\_\_

УВАЖАЕМИ ГОСПОДИН УПРАВИТЕЛ,

Запознах се с документацията за участие в публично състезание по реда на ЗОП, за възлагане на обществена поръчка с предмет **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**  и декларирам съгласието си с условия на техническата спецификация и изискванията за изпълнение на поръчката, както и с клаузите на проекта на договора, поради което

ПРЕДЛАГАМ

да доставям 1 (един) кВтч (киловатватчас) активна нетна електрическа енергия, на цена в лева без включен ДДС в размер на:

…………..................лв /*цифром до пети знак след десетичната запетая/*, /..................................................................................................................................../

*(словом)*

В предложената цена е включена цената на нетната активна електрическа енергия, разходите за балансиране, разходите за прогнозиране на потреблението, разходи по изготвяне и администриране на прогнозни графици, администриране на фактурирането на мрежовите услуги свързани с достъп и разпределение, както и всички разходи свързани с изпълнението на поръчката, без в балансиращата група допълнително да се начисляват суми за излишък и недостиг на небалансите.

Гарантираме, че при така предложените от нас условия, в предлаганата от нас цена сме включили: сумите по регистрираните небаланси / положителни, отрицателни/, изготвяне на прогнози, подаване и регистриране на графици в Енергийния системен оператор /ЕСО/, съгласно Правилата за търговия с електрическа енергия, изготвяне на необходимите за дейността на Възложителя, предмет на тази обществена поръчка, товарови графици, както и всички други разходи по дейности, свързани с участието на Възложителя на свободния пазар на електрическа енергия.

Гарантираме, че Възложителят ще заплаща цялата консумирана електрическа енергия по предложената от нас единична цена за 1 (един) кВтч (киловатчас) нетна активна електрическа енергия, която цена е крайна и ще бъде постоянна за срока на изпълнение на договора, освен в случаите, когато предложената стойност се намали в полза на Възложителя.

Гарантираме, че Възложителят няма да заплаща отделно извън консумираната енергия по оферираната цена, суми за излишък и недостиг на небалансите и каквито и да е други разходи по дейности, свързани с участието на Възложителя на свободния пазар за електроенергия и участие в балансираща група, както и за фактуриране на мрежовите услуги свързани с достъп и разпределение.

Предложената от нас цена не включва Акциз и ДДС. Цената не включва такси за мрежови услуги и такса „задължение към обществото", както и регулаторно определените цени за пренос и достъп през/до електроразпределителните мрежи, за пренос и достъп през/до електропреносната мрежа, и други регулируеми от КЕВР цени.

Настоящото ценово предложение е Приложение 2 - неразделна част от Договор за Доставка на електрическа енергия чрез включване в балансираща група.

Дата: ……………2018 г. Участник: …….………..

/ подпис и печат/

***Образец № 5***

|  |
| --- |
| **ДЕКЛАРАЦИЯ за конфиденциалност по** [**чл. 102, ал.**](apis://Base=NORM&DocCode=40377&ToPar=Art33&Type=201/)**1 ЗОП** |
| Долуподписаният/ата ……………………………………………………………………………, |
| *(трите имена)* |
| данни по документ за самоличност ………………………………………………………, |
| *(номер на лична карта, дата, орган и място на издаването)* |
| в качеството си на …………………………………………………………………………… |
| *(длъжност)* |
| на ……………………………………………………………………………………………., |
| *(наименование на участника)* |
| ЕИК/БУЛСТАТ .................................................. – участник в процедура за възлагане на обществена поръчка чрез Публичносъстезаниеза определяне на изпълнител по обществена поръчка с предмет: **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси,** |
| **ДЕКЛАРИРАМ:** |
| 1.Информацията, съдържаща се в ………………………………………………..…….. (посочват се конкретна част/части от офертата) да се счита за конфиденциална, тъй като съдържа търговска тайна. |
| 2. Не бихме желали информацията по т. 1 да бъде разкривана от Възложителя, освен в предвидените от закона случаи. |

|  |  |
| --- | --- |
| Дата | **\_\_\_\_\_\_\_\_/ \_\_\_\_\_\_\_\_\_ / \_\_\_\_\_\_** |
| Име и фамилия | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Подпис (и печат)  *(документът се подписва от законния представител на участника или от надлежно упълномощено лице)* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

***\*Забележка:*** *Декларацията по чл. 102 от ЗОП не е задължителна част от офертата, като същата се представя по преценка на всеки участник и при наличие на основания за това.*

***\*\* Забележка:*** *Съгласночл.102, ал.2 от ЗОП: ,,Участниците не могат да се позовават на конфиденциалност по отношение на предложенията от офертите им, които подлежат на оценка*.“

***Образец № 6***

**ДЕКЛАРАЦИЯ**

**за липса на свързаност с друг участник**

по чл. 101, ал. 11, във връзка с чл. 107, т. 4 от ЗОП

Долуподписаният/ната ................................................................................................... с лична карта № ........................, издадена на .................... от ........................, с ЕГН ..........................., в качеството ми на ..............................*,* представляващ ……………….......…................………………. *(посочва се юридическо лице, едноличен търговец, обединение, в т. ч. обединение, което няма правна форма, участник в обединение),* участник в процедура по реда на ЗОП за възлагане на обществена поръчка с предмет: **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**

**ДЕКЛАРИРАМ, че:**

Представляваният от мен участник не е свързано лице по смисъла на § 1, т. 45 от допълнителните разпоредби на ЗОП с друг участник в настоящата процедура.

Задължавам се, при промяна на горепосочените обстоятелства, писмено да уведомя възложителя за всички промени в процеса на провеждане на обявената обществена поръчка.

**Известна ми е отговорността по чл. 313 от НК за посочване на неверни данни.**

|  |  |
| --- | --- |
| Дата | **\_\_\_\_\_\_\_\_/ \_\_\_\_\_\_\_\_\_ / \_\_\_\_\_\_** |
| Име и фамилия | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Подпис (и печат)  *(документът се подписва от законния представител на участника или от надлежно упълномощено лице)* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

***Образец № 7***

**ДЕКЛАРАЦИЯ**

**за съгласие с клаузите на приложения проект на договор**

**по чл. 39, ал. 3, т. 1, б. „в“ от ППЗОП**

Долуподписаният/ната ...................................................................................................

в качеството ми на...........................................................................................................

на*.*........................................................................................, ЕИК…………………..…, със седалище и адрес управление…………………………………………………………… …………………………………………………………………- участник в процедура за възлагане на обществена поръчка с предмет: **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**

**ДЕКЛАРИРАМ, ЧЕ:**

Представляваният от мен участник приема и се съгласява безусловно с клаузите на проекта на договор на поръчката.

.......................................г. Декларатор:......................................

# (дата на подписване) (подпис и печат )

***Образец № 8***

**ДЕКЛАРАЦИЯ**

**по чл. 6, ал. 2 от Закона за мерките срещу изпирането на пари**

Долуподписаният/ата: ……………………………………………………………………………………………….,

*(име, презиме, фамилия )*

ЕГН: ……………………, лична карта № …………………………….., издадена от МВР – гр. ………………, на …………………………, адрес: гр. ……………………………………, община ………………………………………….., ул./бул. ……………………… № …………….., ж.к. ………………….., бл. № …………., ап. ……………., ет. ……….., в качеството си на ……………………………………, в ………………………………………………………………, *(длъжност) (наименование на юридическото лице)* със седалище: ………………… и адрес на управление: ………………………………………, тел./факс ………………………………., ЕИК (или друга идентифицираща информация в съответствие със законодателството на държавата, в която участникът е установил) ……………………………………………, в съответствие с изискванията на възложителя при възлагане на обществена поръчка с предмет: **Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**

**ДЕКЛАРИРАМ, ЧЕ:**

Действителен собственик по смисъла на чл. 6, ал. 2 от Закона за мерките срещу изпирането на пари във връзка с чл. 3, ал. 5 от Правилника за прилагане на Закона за мерките срещу изпирането на пари на горепосоченото юридическо лице е/са следното физическо лице/следните физически лица:

1. .................................................................................., *(име, презиме, фамилия)* ЕГН .........................,постоянен адрес .............................................................,гражданство ..................................................,документ за самоличност ..............................

2.

3.

Известна ми е наказателната отговорност по чл. 313 от Наказателния кодекс за деклариране на неверни обстоятелства.

***Забележка: Тази декларация се представя от участника, определен за изпълнител при сключването на договора за обществена поръчка.***

*Съгласно чл. 3, ал. 5 от Правилника за прилагане на Закона за мерките срещу изпирането на пари Действителен собственик на клиент - юридическо лице, е:*

*1. физическо лице или физически лица, които пряко или непряко притежават повече от 25 на сто от дяловете или от капитала на клиент - юридическо лице, или на друга подобна структура, или пряко или непряко го контролират;*

*2. физическо лице или физически лица, в полза на които се управлява или разпределя 25 на сто или повече от имуществото, когато клиент е фондация, организация с нестопанска цел или друго лице, което осъществява доверително управление на имущество или разпределение на имущество в полза на трети лица;*

*3. група от физически лица, в чиято полза е създадена или действа фондация, организация с идеална цел или лице, осъществяващо доверително управление на имущество или разпределение на имущество в полза на трети лица, ако тези лица не са определени, но са определяеми по определени признаци.*

|  |  |
| --- | --- |
| Дата | **\_\_\_\_\_\_\_\_/ \_\_\_\_\_\_\_\_\_ / \_\_\_\_\_\_** |
| Име и фамилия | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Подпис (и печат)  *(документът се подписва от законния представител на участника или от надлежно упълномощено лице)* | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

***Образец № 9***

*.*

**БАНКОВА ГАРАНЦИЯ ЗА ИЗПЪЛНЕНИЕ**

НА ДОГОВОРА ЗА ОБЩЕСТВЕНА ПОРЪЧКА С ПРЕДМЕТ:

**Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси**

Известени сме, че нашият Клиент, **\_\_\_\_\_\_\_\_\_\_\_\_\_\_** [*наименование и адрес на участника*], наричан за краткост по-долу Изпълнител, с Ваше Решение № / г. [*посочва се № и дата на Решението за класиране*] е класиран на първо място в процедурата за възлагане на обществена поръчка с предмет: „**Доставка на нетна електрическа енергия от изпълнител, координатор на стандартна балансираща група, с пълно администриране на информационния поток с ЕСО и поемане на разходите за небаланси”,** с което е определен за Изпълнител на посочената обществена поръчка.

Също така, сме информирани, че в съответствие с условията на процедурата и разпоредбите на Закона на обществените поръчки, при подписването на Договора за възлагането на обществената поръчка, Изпълнителят следва на Вас, в качеството Ви на Възложител на горепосочената поръчка, да представи банкова гаранция за добро изпълнение открита във Ваша полза, за сумата в размер на **3 %** [*три процента*] от общата стойност на поръчката, а именно (словом: ) [*посочва се цифром и словом стойността и валутата на гаранцията*], за да гарантира предстоящото изпълнение на задължения си, в съответствие с договорените условия.

Като се има предвид гореспоменатото, ние \_\_\_\_\_\_\_\_\_\_\_\_\_\_ [*Банка*], с настоящето поемаме неотменимо и безусловно задължение да Ви заплатим всяка сума, предявена от Вас, но общия размер на които не надвишават (словом: ) [*посочва се цифром и словом стойността и валутата на гаранцията*], в срок до 3 (три) работни дни след получаването на първо Ваше писмено поискване, съдържащо Вашата декларация, че ИЗПЪЛНИТЕЛЯТ не е изпълнил някое от договорните си задължения.

Вашето искане за усвояване на суми по тази гаранция е приемливо и ако бъде изпратено до нас в пълен текст чрез надлежно шифровано swift съобщение от обслужващата Ви банка, потвърждаващо, че Вашето оригинално искане е било изпратено до нас чрез препоръчана поща и че подписите на същото правно обвързват Вашата страна. Вашето искане ще се счита за предявено след постъпване или на Вашето писменно искане за плащане, или swift на посочения по – горе адрес.

Тази гаранция влиза в сила, от момента на нейното издаване.

Отговорността ни по тази гаранция ще изтече на \_\_\_\_\_\_\_\_\_\_\_\_[*посочва се дата и час на валидност на гаранцията съобразени с договорените условия*], до която дата какъвто и да е иск по нея трябва да бъде получен от нас. След тази дата гаранцията автоматично става невалидна, независимо дали това писмо-гаранция ни е изпратено обратно или не, освен ако в процеса на изпълнение на договора за обществена поръчка възникне спор между страните, който е внесен за решаване от компетентен съд, и отговорността ни по тази гаранция не се удължи до окончателното произнасяне на компетентния съд.

Гаранцията трябва да ни бъде изпратена обратно веднага след като вече не е необходима или нейната валидност е изтекла, което от двете събития настъпи по-рано.

Банковата гаранция може да бъде освободена преди изтичане на валидността й след представяне, от Вас или от Изпълнителя, на оригинала на същата в ..................................................................[*Банка*] на горепосочения адрес, или след получаване на Ваше писменно уведомление за освобождаването на ........................................................... [*Банка*] от отговорност по гаранцията, представено ни чрез посредничеството на централата на обслужващата Ви банка, потвърждаваща, че положените върху него подписи принадлежат на лицата, имащи право да Ви представляват.

Гаранцията е лично за Вас и не може да бъде прехвърляна.

Подпис и печат,

(БАНКА)

***Забележка:*** *Образец №9 не е задължителна част от офертата. Същата се представя по преценка на всеки участник.*

***образец № 10***

**ПРОЕКТ НА ДОГОВОР**

Днес …………………, между:

ДКЦ „Поликлиника – Казанлък” ЕООД, със седалище и адрес на управление – гр. Казанлък, ул. „ Стара планина” №12, ЕИК 123527016, представлявано от управителя д-р Петър Иванов Лучев, наричано в Договора “ ВЪЗЛОЖИТЕЛ” от една страна

и

от друга …………………………………………………………… …………………………………….., седалище ……………………............., ЕИК………………...........………., представлявано от ........................… ……………………………………………....……………………………….., наричано по-долу “ ИЗПЪЛНИТЕЛ”

на основание чл. чл.183 във връзка с 112, ал. 1 от ЗОП и Решение № ……………. год. на управителя на ДКЦ „Поликлиника – Казанлък” ЕООД се сключи настоящият Договор, както следва:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯ като лицензиран доставчик на електрическа енергия и координатор на балансираща група, регистриран като такъв в ЕСО EAД /електроенергиен системен оператор/ приема да извършва доставка на количества нетна активна електрическа енергия при условията на настоящия договор, документацията за участие в процедурата и представените от ИЗПЪЛНИТЕЛЯ Техническо предложение (Приложение 1) и Ценово предложение (Приложение 2) и да:

(2) Включи ВЪЗЛОЖИТЕЛЯ като член на балансираща група, да поема сумите по регистрираните небаланси, да изготвя прогнози, регистрира графици, както и да извършва всички дейности свързани с участието на ВЪЗЛОЖИТЕЛЯ като член на пазара на електрическа енергия, съгласно Правилата за търговия с електроенергия /ПТЕЕ/.

(3) Доставя електрическа енергия, наричана за краткост „ЕЛ.ЕНЕРГИЯ“, в количества и по предложената цена по реда на Закона за енергетиката /ЗЕ/, Правилата за търговия с електрическа енергия /ПТЕЕ/ и Закона за обществените поръчки /ЗОП/, за електрозахранване на обектите на ДКЦ „Поликлиника – Казанлък” ЕООД, предмет на обществената поръчка.

Чл. 2. Договорените количества се известяват/регистрират/ на ЕСО/ Електроенергиен системен оператор/ под формата на графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия Договор.

Чл.. 3. За планирането и договарянето на конкретни количества нетна активна електрическа енергия се прилагат Правила за търговия с електрическа енергия /ПТЕЕ/ и този договор.

**II.Срок На договора**

Чл. 4. (1) Настоящата договор се сключва за доставка на електрическа енергия за обектите на ДКЦ „Поликлиника – Казанлък” ЕООД, находящи се в гр.Казанлък ,ул.”Стара планина” № 12 и ул.”Климент” № 1, за период от 12 месеца, считано от датата на регистриране на първия товаров график в Енергийния системен оператор.

(2) Изменение в срока на договора е допустимо при условията на чл..38 ал.1 б.”б” или б.”в” ;

**III. ЦЕНА. НАЧИН НА ПЛАЩАНЕ**

Чл. 5. Цената за доставка на 1 (един) кВтч (киловатчас) нетна електрическа енергия е …………(………………………………………………………………………………..) без ДДС, съгласно ценовото предложение на ИЗПЪЛНИТЕЛЯ. Цената е крайна и включва сумите по регистрираните небаланси/положителни, отрицателни/, изготвяне на прогнози, подаване и регистриране на графици в Енергийния системен оператор /ЕСО/, съгласно Правилата за търговия с електрическа енергия, изготвяне на необходимите за дейността на ВЪЗЛОЖИТЕЛЯ, предмет на тази обществена поръчка, товарови графици , както и всички други разходи по дейности, свързани с участието на ВЪЗЛОЖИТЕЛЯ в балансиращата група.

Чл. 6. ВЪЗЛОЖИТЕЛЯТ заплаща консумираната електрическа енергия по предложената от ИЗПЪЛНИТЕЛЯ цена за 1 /един/ кВтч (киловатчас) нетна активна електроенергия, която цена е постоянна за срока на изпълнение на договора.

Чл. 7. ВЪЗЛОЖИТЕЛЯТ няма да заплаща отделно извън консумираната енергия по оферираната цена, суми за излишък и недостиг на небалансите и каквито и да е други разходи по дейности, свързани с участието на Възложителя на свободния пазар за електроенергия и участие в балансираща група, като всички регистрирани небаланси на доставяните количества нетна електрическа енергия са за сметка на ИЗПЪЛНИТЕЛЯ.

Чл. 8. Отделно от горната сума ще се начислява, Акциз, стойност за „задължение към обществото", мрежови услуги определени от КЕВР и ДДС, които се фактурират на отделни редове.

Чл. 9. ВЪЗЛОЖИТЕЛЯТ ще заплаща на Изпълнителя доставената за съответния месец нетна активна електроенергия, по банкова сметка на Изпълнителя, в срок до 30 дни, след изтичане на месеца за който се дължат, по единна фактура, която следва да бъде представена на адреса на ВЪЗЛОЖИТЕЛЯ – гр.Казанлък, ул.Стара планина № 12.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 10. ИЗПЪЛНИТЕЛЯТ по настоящия договор се задължава:

да продава на Възложителя електрическа енергия за обектите на ВЪЗЛОЖИТЕЛЯ, при условията и сроковете на този договор и всички приложения към него.

да поема сумите по регистрираните небаланси в положителна или отрицателна посока от количествата ел.енергия на всички обекти на Възложителя, посочени в Техническата спецификация, неразделна част от договора

да изготвя прогнози, да изготвя и регистрира в ЕСО, необходимите графици за изпълнение предмета на договора

да извършва всички необходими действия, съгласно ПТЕЕ/Правила за търговия с електрическа енергия/ така, че да осигури изпълнението на настоящия договор.

да издава данъчни фактури за реално полученото от ВЪЗЛОЖИТЕЛЯ количество енергия в указаните в този договор срокове.

да уведомява ВЪЗЛОЖИТЕЛЯ при: промяна в лицата, които го представляват или са упълномощени да извършват действия по изпълнението на този Договор; промяна в данните по регистрация, в данните, необходими за издаване на данъчни фактури, в номерата на банковите си сметки и др.

да предоставя на ВЪЗЛОЖИТЕЛЯ поисканите от него и уговорени в този договор информация, данни или документи по начина и в сроковете, посочени в договора.

да спазва разпоредбите и правилата, заложени в Закона за енергетиката и наредбите към него, както и ПТЕЕ и разпорежданията на ЕСО така, че да не бъде отстранен от ЕСО, като регистриран търговец на ел.енергия и координатор на балансираща група.

да предоставя на Възложителя право на достъп до информацията в системата за мониторинг и контрол на ИЗПЪЛНИТЕЛЯ, отнасяща се до обекта на ВЪЗЛОЖИТЕЛЯ относно параметрите свързани с предмета на договора.

при поискване от ВЪЗЛОЖИТЕЛЯ, безплатно да предоставя, месечното потребено количество енергия под формата на почасов сетълмент.

безплатно да предоставя на ВЪЗЛОЖИТЕЛЯ и всякаква друга писмена информация свързана с изпълнението на договора, включително и месечни справки, за потреблението по обекти.

да не разгласява пред трети лица факти, обстоятелства, сведения и информация, която е узнал във връзка и по повод изпълнението на договора.

да определи персонален отговорник за контакти с ДКЦ „Поликлиника – Казанлък” ЕООД който да следи за качественото изпълнение на този договор.

да оформи и представи на упълномощения представител на ВЪЗЛОЖИТЕЛЯ съответните данъчно-счетоводни документи, необходими за изплащане на дължимата сума.

да отговаря солидарно за всички действия и бездействия на свои служители и подизпълнители, при и по повод изпълнение на този договор, от които са произлезли или настъпили вреди за ДКЦ „Поликлиника – Казанлък” ЕООД

Чл. 11. ИЗПЪЛНИТЕЛЯТ по настоящия договор има право да получи цената на доставената ел.енергия, съгласно условията на този договор.

Чл. 12. Не се допуска заместване или изпълнение от други лица различни от избрания ИЗПЪЛНИТЕЛ и посочените от него ПОДИЗПЪЛНИТЕЛИ.

Чл. 13. На горните условия трябва да отговарят и ПОДИЗПЪЛНИТЕЛИТЕ, които участникът е включил в изпълнението на поръчката.

Чл. 14. В случай, че участникът е обединение или дружество създадено за изпълнение на настоящата обществена поръчка, то всички участващи в него отговарят солидарно за задълженията на ИЗПЪЛНИТЕЛЯ.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 15. ВЪЗЛОЖИТЕЛЯТ има право :

(1) да иска и получава всякаква точна и навременна информация, която е от съществено значение за изпълнението на настоящия договор;

(2) на достъп до информацията в системата за мониторинг и контрол на ИЗПЪЛНИТЕЛЯ, свързана с обектите на ВЪЗЛОЖИТЕЛЯ, относно всички параметри, показания и данни отнасящи се до предмета на този договор.

(3) да иска изпълнение от всеки един от участващите в обединението лица, както и да претендира за причинените вреди, неустойки, обезщетения, пропуснати ползи и други от всяко едно от участващите в обединението лица.

(4) да задържи в полза на ДКЦ „Поликлиника – Казанлък” ЕООД част или цялата сума от гаранцията за добро изпълнение на договора.

Чл. 16. ВЪЗЛОЖИТЕЛЯТ се задължава да заплати доставената електроенергия при условията на този договор и всички приложения към него.

**VI. ОТЧИТАНЕ И ДОКУМЕНТИРАНЕ НА доставената ЕЛЕКТРИЧЕСКАТА ЕНЕРГИЯ**

Чл.17. Отчитането на средствата за измерване се извършва в сроковете и съгласно изискванията, определени в Техническото предложение на Изпълнителя – Приложение 2, ПТЕЕ и ПИКЕЕ /Правила за измерване и контрол на електрическа енергия/.

Чл.18. Количествата електрическа енергия, продадени и закупени по този договор, се определят съгласно данните, предоставени от ИЗПЪЛНИТЕЛЯ.

Чл.19. При различие между отчетеното и фактурираното количество Възложителят, ще заплаща реално отчетеното.

Чл. 20. Прехвърлянето на правото на собственост върху доставените количества електрическа енергия се осъществява в момента на постъпването на тези количества в мястото на доставка.

Чл.21. ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.

**VІІ . ДОСТАВКА ПРИ НОВОПРИДОБИТИ ОБЕКТИ / ПАРТИДИ**

Чл. 22. (1). Възлагането на допълнителна доставка при новопридобити обекти / партиди се счита за упражнено, след изрична писмена заявка от страна на ВЪЗЛОЖИТЕЛЯ до ИЗПЪЛНИТЕЛЯ.

(2) Заявката по ал. 1 съдържа цялата налична информация при ВЪЗЛОЖИТЕЛЯ, необходима на ИЗПЪЛНИТЕЛЯ за включването на новата партида в пазара на балансираща енергия.

(3) Доставката на допълнителните количества следва да се извърши до изтичане на срока по чл. 4 от договора.

(4) За допълнително заявената доставка са приложими всички останали условия от настоящия договор.

**VIII. ГАРАНЦИЯ ЗА ИЗПЪЛНЕНИЕ**

Чл. 23. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на .............. (....................................................*с думи*) лева, представляващи 3% (три процента) от неговата обща стойност, без ДДС, чрез избраната от него форма .................................., а именно парична сума, банкова гаранция или застраховка на отговорността, за което представя съответен документ в оригинал при сключване на договора*.*

Чл. 24. Срока на дeйствието на гаранцията за изпълнение следва да надвишава срока на действие на договора с 30 (тридесет) календарни дни.

Чл. 25. ВЪЗЛОЖИТЕЛЯТ има право да задържи и да се удовлетвори с част от гаранцията за изпълнение на договора при неточно изпълнение на задължения по договора от страна на ИЗПЪЛНИТЕЛЯ.

Чл. 26. При пълно или системно неизпълнение от страна на ИЗПЪЛНИТЕЛЯ на задълженията по договора, гаранцията се усвоява изцяло.

Чл. 27. ВЪЗЛОЖИТЕЛЯТ има право да усвои гаранцията, без това да го лишава от правото да търси обезщетение за претърпени вреди.

Чл. 28. При едностранно прекратяване на договора от ВЪЗЛОЖИТЕЛЯ, поради виновно неизпълнение на задължения на ИЗПЪЛНИТЕЛЯ по договора, сумата от гаранцията за изпълнение на договора се усвоява изцяло, като обезщетение за прекратяване на договора.

Чл. 29. При липса на възражения по изпълнението на договора, ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след изтичане срока на договора. При освобождаване на гаранцията за изпълнение на ИЗПЪЛНИТЕЛЯ, ВЪЗЛОЖИТЕЛЯТ не дължи лихви за периода, през който средствата законно са престояли при него.

Чл. 30. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията за изпълнение.

**IX. НЕУСТОЙКИ И ОБЕЗЩЕТЕНИЯ**

Чл. 31. В случай, че ИЗПЪЛНИТЕЛЯ заяви за плащане ел.енергия в повече от действително отчетената такава от ВЪЗЛОЖИТЕЛЯ, по монтираните в обектите измервателни уреди, ВЪЗЛОЖИТЕЛЯТ ще заплати ел.енергията по действително отчетената такава.

Чл. 32. ВЪЗЛОЖИТЕЛЯТ има право да удовлетвори всички свои вземания /като задържани или прихващани/ от дължимите на ИЗПЪЛНИТЕЛЯ парични средства за доставена ел.енергия неустойки, лихви и нанесени вреди, пряко свързани с този договор, с изрично писмено насрещно волеизявление за размера и основанието за задържане и/или прихващането.

Чл. 33. ВЪЗЛОЖИТЕЛЯТ има право да забави изплащането на разликата след задържането / прихващането до представяне на съответния финансово - счетоводен документ, съобразен със задържането /прихващането.

**X. ПРЕКРАТЯВАНЕ НА ДОГОВОРА.**

Чл. 34. Настоящият договор се прекратява с изтичане на сроковете посочени в същия;

Чл. 35. Договорът може да бъде прекратен по взаимно съгласие на страните.

Чл. 36. Договорът може да бъде прекратен от ВЪЗЛОЖИТЕЛЯ с 30-дневно писмено предизвестие отправено до ИЗПЪЛНИТЕЛЯ.

Чл. 37. Договорът може да бъде прекратен едностранно без предизвестие от ВЪЗЛОЖИТЕЛЯ, при неизпълнение от страна на ИЗПЪЛНИТЕЛЯ на задълженията му по настоящия договор, като задържи внесената гаранция.

**XI. ИЗМЕНЕНИЕ НА ДОГОВОРА**

Чл.38 (1).Изменение на договора е допустимо при наличие на условията , посочени в чл.116 ал.1 т.3 или т.5 от ЗОП, както и в изрично предвидените случаи:

а/ Увеличено потребление на електрическа енергия в сравнение с прогнозното количество, което да доведе до необходимостта от увеличаване на стойността на договора за срока на дейстнвието му, при спазване на изискванията на чл.116 ал.2 от ЗОП;

б/ В случай на обжалване на проведена следваща процедура със същия предмет е допустимо удължаване срока на действие на договора с не-повече от 6 мес. , респ. увеличаване стойността на договора с не повече от 50 на сто от първоначалната му стойност.

в/ В случай, че въпреки проведена следваща процедура със същия предмет, участниците, класирани на първо и второ място откажат да сключат договор, е допустимо удължаване срока на действие на договора с не-повече от 6 мес. , респ. увеличаване стойността на договора с не повече от 50 на сто от първоначалната му стойност.

г/ В случай на въвеждане (с решение на регулаторен орган или по силата на нормативен акт) на нови такси, акцизи или елементи, които следва да бъдат заплащани от Възложителя и които не са били действащи към момента на сключване на договора е допустимо изменение с не-повече от 10 на сто от първоначалната му стойност, без това да се отразява на срока на действие на договора.

(2) Всички изменения на договора се оформят в писмена форма като „Допълнителни споразумения” и представляват неразделна част от основния договор.

**XII. НЕПРЕДВИДЕНИ ОБСТОЯТЕЛСТВА**

Чл. 39. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

Чл. 40. В случай, че страната, която е следвало да изпълни свое задължение по договора, е била в забава, тя не може да се позовава на непреодолима сила.

Чл. 41. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок от 2 (два) дни от настъпването на непреодолимата сила. При не уведомяване се дължи обезщетение за настъпилите от това вреди.

Чл. 42. Докато трае непреодолимата сила, изпълнението на задълженията на страните и на свързаните с тях насрещни задължения се спира.

**XIII. ЗАКЛЮЧИТЕЛНИ РАЗПОРЕДБИ**

Чл. 43. За неуредени в настоящия договор и документацията за участие въпроси се прилагат разпоредбите на ЗОП, ГПК, ЗЗД, ТЗ и другите регламентиращи предмета на този договор.

Чл. 44. Всички спорове, възникнали по повод тълкуването и изпълнението на договора ще се разрешават по взаимно съгласие на двете страни, а при непостигане на такова, спорът ще се разрешава от компетентния съд, по реда на ГПК.

Настоящият договор се състави и подписа в два еднообразни екземпляра - един за ВЪЗЛОЖИТЕЛЯ и един за ИЗПЪЛНИТЕЛЯ.

Приложение: Приложение 1 – Техническо предложение на Изпълнителя,

Приложение 2 – Ценово предложение на Изпълнителя;

**ЗА ВЪЗЛОЖИТЕЛЯ:** ………............ **ЗА ИЗПЪЛНИТЕЛЯ:** ………............

……….......................................……….......................................